text: На 23.06.2018 г., за поредна година, се проведе традиционният турнир по тенис за смесени двойки „Иванчев – Ранчев“. В надпреварата се включиха 20 тенисисти от градовете Нова Загора, Стара Загора, Сливен, Харманли, Ямбол и Пловдив.
  Лошото време не успя да спре гостите и любителите на тениса да се насладят на спортсменската игра на участниците, а за добрата организация се погрижи ТК „Нова Загора“, в лицето на Стоян Шатов. Най-добрите двойки в турнира получиха купи, осигурени от Община Нова Загора. В крайното класиране второто място заеха Мартин Динев – гр. Стара Загора и Жени Гинчева – гр. Сливен, а почетното първо място бе извоювано от Антон Костов и Лилия Гочева – гр. Нова Загора.